 **Gamlebyen Rotaryklubb**

**Referat møte 21.10.20, Veteranene forteller - Jan Kristiansen**

Tilstede: 17 medlemmer

President Tove åpnet møtet med diktet Fanitullen. Hun minnet oss på at dagens vinutlodding gikk til inntekt for Rotary-dagen 24.10 og at loddprisen var kr. 50.

|  |  |  |  |
| --- | --- | --- | --- |
| |  |  | | --- | --- | |  | Bedriften Østfold Radio ble startet i 1938 av Jans far Kolbjørn og hans kamerat Helge Halvorsen som begge var 28 år. De hadde lisens til å produsere og selge radioapparater. I krigs-årene lagde de høyttalere og forsterkere og fikk utnyttet en viklemaskin som var basis i produksjonen. Den første reiseradioen ble produsert i 1949. Frem til 1965 produserte de radioer, men da tok Japanske radioer over markedet og 30 norske radiofabrikanter ble borte. I 1967 var det dårlig økonomi og navnet ble endret til Mascot Electronic med redusert stab, fra 150 – 30 ansatte. Produksjonen ble lagt om til telefonsvarere, batterieliminatorer og strømforsyninger. I 1985 gikk Jan inn som deleier. I 1987 kom det nye bygget på Ørebekk. På det meste var det 440 ansatte i Mascot. Ikke alle medarbeidere var i Norge. Etter hvert måtte mye av produksjonen flyttes ut av Norge pga. lavere kostnader i andre land. Mascot hadde en stor avtale med ladere til Nokia mobil-telefoner og investerte i produksjonsutstyr for 40 mill.kr. Men en uforutsett feil ved vesken som loddepunktene ble dyppet i gjorde at | |  |

laderne sprakk når de ble varmere enn 72 grader. Det gjorde at hele satsingen og samarbeidet med Nokia havarerte. Familiebedriften Mascot led et betydelig økonomisk tap og tap i omdømme. Men fortsatt er de store på strømforsyninger, konverterer og ladere fordi de kan levere i små serier og kan omstille seg raskere enn de store produsentene. Bl.a leverer de utstyr til ventilatorer i USA.

Nå skal bygget på Ørebekk selges fordi det er for stort til dagens oppgaver.

Referat: Jan A. Vatn